El Cor i l'Orquestra Simfònica de la Lira Saguntina oferiran diumenge el tradicional concert de Nadal
11 de desembre 2019

![](/media/x0ce1uaw/74c_concierto-navidad-2019-lira-saguntina.png)  
  

El Cor i l'Orquestra Simfònica de la Societat Musical Lira Saguntina oferiran este diumenge, 15 de desembre, el tradicional concert de Nadal que també forma part de la programació que organitza el departament de Cultura de l’Ajuntament de Sagunt. Serà a l'Auditori Joaquín Rodrigo a les 19.30 hores i constarà de dos parts.

  

La primera de les quals serà una selecció de nadales populars que estarà interpretada pel Cor junt al seu director, Santiago Díaz, al piano. La segona part serà a càrrec de l'Orquestra Simfònica que interpretarà dos obres de gran interés i bellesa. Concretament, el director de l'Orquestra, Ramón Zacarías, ha seleccionat l'obra de Leopold Mozart _Passeig en trineu,_ que consistix en un conjunt de marxes i danses que narren un passeig per la neu i la posterior tornada a casa dels protagonistas.

  

A continuació, en formació simfònica, l'Orquestra de la Lira Saguntina interpretarà _El conte de Nadal Tuttifäntchen_, del compositor alemany Paul Hindemith. Este conte de fades, compost en 1922, és la coneguda història d'un tros de fusta, Kaspar, que vol tindre vida. En la trama intervenen persones del poble i veïns que aconseguixen donar vida a la fusta en forma de ninots per Nadal. En l'últim moviment de la suite es podrà escoltar la famosa nadala _Adeste Fideles._ A més, l'actor local Toni Llorents actuarà com a narrador durant la peça.

  

El concert de Nadal es d’entrada lliure fins a completar aforament.

*   [](http://www.facebook.com/sharer.php?u=https://aytosagunto.es/va/actualitat/el-cor-i-l-orquestra-simfonica-de-la-lira-saguntina-oferiran-diumenge-el-tradicional-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/el-cor-i-l-orquestra-simfonica-de-la-lira-saguntina-oferiran-diumenge-el-tradicional-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cor-i-l-orquestra-simfonica-de-la-lira-saguntina-oferiran-diumenge-el-tradicional-concert-de-nadal/ "Linked In")
*   [](mailto:?body=https://aytosagunto.es/va/actualitat/el-cor-i-l-orquestra-simfonica-de-la-lira-saguntina-oferiran-diumenge-el-tradicional-concert-de-nadal/)